Diari Oficial de la Generalitat Valenciana


Sumari del DOGV 7639, del 20-10-2015 (2015/8376)

RESOLUCIÓ de 6 d'octubre de 2015, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la conselleria.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7639

Data del DOGV
:   20-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8376


Data del document
:   06-10-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 6 d'octubre de 2015, de la consellera de Sanitat Universal i Salut Pública, per la qual es deleguen competències en matèria de contractació administrativa i de gestió econòmica en determinats òrgans de la conselleria. [2015/8376]  
El Decret 7/2015, de 29 de juny, modificat pel Decret 10/2015, de 7 de juliol, ambdós del president de la Generalitat, han determinat les conselleries en què s'organitza l'Administració de la Generalitat. Aquestes normes organitzatives han sigut completades, pel que fa a les secretaries autonòmiques, per mitjà del Decret 9/2015, de 30 de juny, del president de la Generalitat, pel qual determina les secretaries autonòmiques en què s'estructuren la Presidència de la Generalitat i les conselleries. El Decret 103/2015, de 7 de juliol, del Consell, estableix l'estructura orgànica bàsica de la Presidència i de les conselleries de la Generalitat, amb la finalitat d'adoptar les mesures organitzatives necessàries amb vista a establir l'estructura bàsica directiva de la seua administració, tot això amb l'objectiu primordial d'atendre amb eficàcia les competències que els han sigut atribuïdes a cada un dels departaments.  
  
El Decret 156/2015, de 18 de setembre, del Consell, pel qual aprova el Reglament orgànic i funcional de la Conselleria de Sanitat Universal i Salut Pública, adequa l'estructura orgànica i funcional de la conselleria al nou marc normatiu i competencial, al mateix temps que determina les funcions que s'atribueixen als òrgans directius que la componen.  
  
Els canvis organitzatius operats aconsellen l'establiment d'una norma de delegació d'atribucions en matèria contractual i de gestió econòmica en diversos òrgans de la Conselleria de Sanitat Universal i Salut Pública, tant pel que fa als serveis centrals com a les institucions sanitàries que en depenen, que en permeta una gestió àgil i eficaç.  
  
Per tant, analitzat el canvi organitzatiu que s'ha operat i fent ús de les facultats conferides pels decrets esmentats i pels articles 28.k i l de la Llei 5/1983, de 30 de desembre, del Consell, i 59 de la Llei 1/2015, de 6 de febrer, de la Generalitat, de la Hisenda Pública, del Sector Públic Instrumental i de Subvencions, resolc:  
  
  
Primer  
1. Les facultats referides a autorització de despeses del capítol I del pressupost de la Conselleria de Sanitat Universal i Salut Pública (despeses de personal), incloses les variacions que hagen de practicar-se en les nòmines, una vegada autoritzades per actes o resolucions administratives dictades pels òrgans competents, es deleguen en els òrgans següents:  
  
1.1. Serveis centrals  
El/la director/a general de Recursos Humans i Econòmics per a les corresponents al personal dels serveis centrals de la conselleria i, en general, les que es tramiten des dels serveis centrals, siga quin siga el seu origen.  
1.2. Departaments de salut (subprogrames 412.22 i 412.26)  
Els/les gerents dels departaments de salut.  
1.3. Salut mental i atenció sanitària de mitja i llarga estada (subprograma 412.28)  
Els/les directors/es mèdics de cada hospital, respecte al personal adscrit al centre.  
1.4. En el Centre de Transfusió de la Comunitat Valenciana (subprograma 412.22)  
En el/la director/a del Centre de Transfusió de la Comunitat Valenciana.  
1.5. En els Serveis d'Emergència Sanitària (subprograma 412.22)  
  
En els/les directors/es de cada servei.  
1.6. En els Comissionats de la Conselleria de Sanitat Universal i Salut Pública (subprograma 412.22)  
Els/les comissionats/des mateix.  
1.7. Direccions territorials  
Els/les directors/es territorials de la conselleria per als relatius al personal de cada direcció territorial, així com els relatius al personal de quota i als funcionaris tècnics de l'Estat al servei de la sanitat local, metges, practicants, comares, fins que no passen a ser personal estatutari integrat, sempre que pertanguen a l'àmbit territorial respectiu.  
  
Això no impedirà que, quan aquest personal passe a dependre orgànicament o funcionalment dels departaments de salut, la competència quede delegada en els òrgans competents descrits en l'apartat 1.2 d'este apartat.  
1.8. Centres Integrats de Salut Pública (programa 412.10)  
Els/les directors/es de Salut Pública, mancomunadament amb el/la director/a de Gestió Territorial de Salut Pública o, si no n'hi ha, amb el/la director/a econòmic/a del Departament de Salut que corresponga territorialment, amb les excepcions següents:  
A) En Salut Pública del Departament de Salut de Vinaròs, del Departament de Salut de Castelló i del Departament de Salut de la Plana, el/la director/a de Salut Pública mancomunadament amb el/la director/a econòmic/a de l'Hospital de la Magdalena.  
B) En Salut Pública del Departament de Salut de la Ribera, el/la director/a de Salut Pública mancomunadament amb el/la director/a econòmic/a del Departament de Salut de València - Doctor Peset.  
C) En Salut Pública del Departament de Salut de Dénia, el/la director/a de Salut Pública mancomunadament amb el/la director/a econòmic/a de l'Hospital de la Pedrera.  
D) En Salut Pública del Departament de Salut de Manises, el/la director/a de Salut Pública mancomunadament amb el/la director/a econòmic/a del Departament de Salut de València - la Fe.  
E) En Salut Pública del Departament de Salut de València - Hospital General, el/la director/a de Salut Pública mancomunadament amb el/la director/a econòmic/a del Consorci Hospital General Universitari de València.  
2. Es delega, a més dels òrgans descrits en l'apartat 1, el/la sotssecretari/ària, el/la secretari/ària autonòmic/a de Salut Pública i del Sistema Sanitari Públic i els/les directors/es generals, les facultats referides a despeses que siguen imputables a l'article 16, subconcepte 162.01 (formació i perfeccionament del personal), respecte al personal adscrit als centres directius respectius.  
En l'Escola Valenciana d'Estudis per a la Salut, les estes facultats seran exercides pel/per la sotssecretari/ària de la Conselleria de Sanitat Universal i Salut Pública mancomunadament amb el/la subdirector/a general de l'escola.  
3. En les delegacions es troben implícites les funcions que són necessàries per a l'autorització, disposició, obligació i proposta de pagament relatives a les despeses a què es refereixen.  
  
Segon  
1. En matèria de contractació administrativa i de gestió econòmica, les facultats referides a les despeses dels capítols II (despeses de funcionament) i VI (inversions reals) es deleguen en els òrgans següents:  
  
1.1. Serveis centrals  
En el/la secretari/ària autonòmic/a de Salut Pública i del Sistema Sanitari Públic, sotssecretari/ària, directors/es generals i subdirector/a general de l'Escola Valenciana d'Estudis per a la Salut, aquest últim mancomunadament amb el/la sotssecretari/ària de la Conselleria de Sanitat Universal i Salut Pública, els corresponents a expedients de despeses propis de cada unitat directiva, sempre que s'imputen als programes pressupostaris i centres de gestió que els corresponguen, amb un límit de 6.000.000,00 ?, llevat del que preveu el paràgraf següent.  
  
En el/la directora/a general de Recursos Humans i Econòmics, els corresponents a despeses dels serveis centrals per imports superiors als expressats en el paràgraf anterior.  
1.2. Direccions territorials  
En els/les directors/es territorials de la conselleria respecte als centres de gestió propis, independentment del programa pressupostari, sempre que la quantia no excedisca els 150.000,00 ?.  
1.3. Salut mental i atenció sanitària de mitjana i llarga estada (subprograma 412.28)  
En els/les directors/es mèdics, mancomunadament amb els/les directors/es econòmics/econòmiques, de cada hospital.  
1.4. Centre de Transfusió de la Comunitat Valenciana (subprograma 412.22)  
En el/la director/a del Centre de Transfusió de la Comunitat Valenciana mancomunadament amb el/la director/a econòmic/a.  
1.5 Comissionats de la Conselleria de Sanitat Universal i Salut Pública (subprograma 412.22)  
En els/les comissionats/des mateix.  
1.6. Serveis d'Emergències Sanitàries (subprograma 028.83-875.47)  
  
En el/la director/a de cada Servei d'Emergència Sanitària, mancomunadament amb el/la director/a econòmic/a.  
No obstant això, en el Servei d'Emergències Sanitàries de Castelló, les atribucions esmentades correspondran al/a la director/a del Servei d'Emergències Sanitàries mancomunadament amb el/la director/a econòmic/a de l'hospital de la Magdalena.  
1.7. Prestacions externes complementàries (subprograma 412.27)  
Les facultats relatives a autorització, disposició, reconeixement d'obligacions i proposta de pagament d'expedients de despesa corresponents al subprograma pressupostari 412.27 seran exercides per les persones següents:  
a) Serveis centrals: el/la director/a general de Farmàcia i Productes Sanitaris.  
b) Departaments de salut: el/la gerent del departament mancomunadament amb el/la director/a econòmic/a.  
No obstant això, quan es tracte d'expedients i contractes de gestió centralitzada tramitats a càrrec de crèdits dels centres de gestió o a través de la Central de Compres de Béns i Serveis, seran aplicables les previsions contingudes en els apartats 5, 6 i 7 del present resolc.  
  
1.8. Centres Integrats de Salut Pública (programa 412.10)  
En els/les directors/es de Salut Pública, mancomunadament amb el/la director/a de Gestió Territorial de Salut Pública o, a falta d'això, amb el/la director/a econòmic/a del Departament de Salut que territorialment corresponga, amb les excepcions següents:  
A) En Salut Pública del Departament de Salut de Vinaròs, del Departament de Salut de Castelló i del Departament de Salut de la Plana, en el/la director/a de Salut Pública mancomunadament amb el/la director/a econòmic de l'Hospital la Magdalena.  
B) En Salut Pública del Departament de Salut de la Ribera, en el/la director/a de Salut Pública mancomunadament amb el/la director/a econòmic/a del Departament de Salut València - Doctor Peset.  
C) En Salut Pública del Departament de Salut de Dénia, en el/la director/a de Salut Pública mancomunadament amb el/la director/a econòmic/a de l'Hospital La Pedrera.  
D) En Salut Pública del Departament de Salut de Manises, en el/la director/a de Salut Pública mancomunadament amb el/la director/a econòmic/a del Departament de Salut València - la Fe.  
E) En Salut Pública del Departament de Salut València - Hospital General, en el/la director/a de Salut Pública mancomunadament amb el/la director/a econòmic/a i financer/a del Consorci Hospital General Universitari de València.  
2. En els departaments de salut de la conselleria, les facultats en matèria de contractació administrativa i de gestió econòmica, es deleguen, en l'àmbit d'actuació respectiu, en els/les gerents dels departaments de salut mancomunadament amb els/les directors/es econòmics.  
  
3. Les facultats a què es fa referència en els epígrafs 1.2, 1.3, 1.4, 1.5, 1.6, 1.7, 1.8 i 2 d'aquest apartat seran exercides sempre que els expedients i contractes de què es tracte no excedisquen les quantitats màximes següents:  
- Subprograma 412.22, Assistència Sanitària: fins a 1.000.000,00 ?, excepte en els Serveis d'Emergència Sanitària, on el límit serà de 300.000,00 ?.  
- Subprograma 412.24, fins a 500.000,00 ?.  
- Subprograma 412.27, fins a 300.000,00 ?.  
- Subprograma 412.28, fins a 500.000,00 ?.  
- Programa 412.10, fins a 200.000,00 ?.  
4. La formalització i gestió dels contractes de gestió de serveis públics que tinguen establit un cànon d'explotació a càrrec de l'adjudicatari o que comporten ingressos a favor de la Generalitat, es deleguen en els mateixos òrgans i amb les mateixes limitacions previstes en els epígrafs 1, 2 i 3 d'aquest apartat.  
5. Les facultats referides a contractació, despeses de funcionament i inversions reals de gestió centralitzada es deleguen en el/la director/a general de Recursos Humans i Econòmics, independentment del programa pressupostari, sense límit quantitatiu.  
6. Es delega el/la director/a general de Recursos Humans i Econòmics per a les facultats referides a autorització de la despesa corresponent a expedients de contractació tramitats a través de la Central de Compres de Béns i Serveis, independentment del programa pressupostari, sense límit quantitatiu.  
7. En el cas d'expedients i contractes de gestió centralitzada tramitats a càrrec de crèdits dels centres de gestió o a través de la Central de Compres de Béns i Serveis, una vegada l'òrgan competent per a contractar o autoritzar la despesa haja exercit les seues atribucions, les facultats d'execució de la despesa i del contracte queden delegades en els òrgans que corresponga segons el que preveu aquest apartat, sense límit quantitatiu.  
En el cas concret de les prestacions externes dels departaments de salut gestionats per mitjà de contractes de gestió de servei públic per concessió, en el de les prestacions externes realitzades en l'àmbit de la salut mental i atenció sanitària de mitjana i llarga estada, així com les altres prestacions externes que els corresponguen per raó del territori, les facultats d'execució de la despesa i del contracte es deleguen en els/les directors/es territorials de la Conselleria de Sanitat Universal i Salut Pública, sense límit quantitatiu.  
8. Pel que fa a aquest apartat, s'entén com a despeses dels serveis centrals les pròpies dels centres directius de la conselleria, tant d'imputables a programes i subprogrames pressupostaris sense estructura territorial descentralitzada, com les relatives als centres de gestió denominats «Serveis Centrals», i s'entén com a despeses de gestió centralitzada les relatives al centre de gestió denominat «Gestió delegada» o als que tramiten els serveis centrals a càrrec dels mateixos centres de gestió.  
  
9. Les facultats referides a contractació, despeses de funcionament i inversions reals de tots els programes i subprogrames pressupostaris de la conselleria que, per la quantia, no hagen sigut delegades en els òrgans directius dels mateixos centres de gestió, correspondran al/a la director/a general de Recursos Humans i Econòmics.  
10. En la delegació de facultats es troben implícites totes les que siguen necessàries per a l'autorització, disposició, obligació i proposta de pagament relatives a les despeses a què es refereixen, així com, expressament, totes les atribucions que la legislació vigent sobre contractació administrativa d'obres, serveis, subministraments i gestió de serveis públics assigna a l'òrgan de contractació, amb les especificitats previstes en este apartat.  
  
Tercer  
Per a les facultats referides a despeses del capítol III (despeses financeres) es delega el/la director/a general de Recursos Humans i Econòmics.  
La resolució d'expedients de reclamació d'interessos de demora, en els casos en què resulte denegatòria, es delega en els mateixos òrgans que tenen atribucions delegades per a l'autorització del tipus de despeses que donen origen a la reclamació, segons el que disposa aquesta resolució.  
  
Quart  
1. Les facultats referides a despeses dels capítols IV (transferències corrents) i VII (transferències de capital), una vegada autoritzats els actes administratius o negocis jurídics respectius pels òrgans competents, correspondran al/a la director/a general de Recursos Humans i Econòmics, independentment del centre de gestió a què s'imputen, amb les excepcions següents:  
1.1. Es deleguen les direccions territorials de la Conselleria de Sanitat Universal i Salut Pública per a les despeses relatives a la línia de reintegrament de despeses per assistència sanitària i d'ajudes de pròtesis i vehicles per a persones discapacitades fins a una quantia màxima de 9.000,00 ?.  
Es delega el/la director/a general de Farmàcia i Productes Sanitaris per a les despeses corresponents a reintegraments de despeses per assistència sanitària i ajudes de pròtesis i vehicles per a persones discapacitades per una quantia superior a 9.000,00 euros.  
Així mateix, es delega el/la director/a general de Farmàcia i Productes Sanitaris per a les despeses relatives a les línies de subvenció Servei farmacèutic sociosanitari i atenció farmacèutica sociosanitària.  
En el cas de reintegraments de despeses autoritzades pel/per la director/a general de Farmàcia i Productes Sanitaris a càrrec dels centres de gestió de les direccions territorials de la Conselleria de Sanitat Universal i Salut Pública, es faculta aquestes últimes perquè autoritzen les propostes comptables per a l'execució de l'expedient de despesa.  
  
1.2. Es deleguen els/les directors/es territorials de la Conselleria de Sanitat Universal i Salut Pública per a la gestió de les despeses de transferències corrents del subprograma 412.23 (Prestacions farmacèutiques) relatives a les línies de prestacions farmacèutiques i reintegraments de prestacions farmacèutiques, sense limitació quantitativa.  
1.3. En matèria de transferències corrents del subprograma 412.24 (Prestacions externes) i del subprograma 412.27 (Prestacions externes complementàries), es deleguen els/les directors/es territorials de la conselleria, en l'àmbit territorial respectiu, per a la gestió de les despeses relatives a reintegraments de despeses per assistència quirúrgica, pla de garantia de no-demora i ajudes per desplaçaments.  
2. En la delegació de facultats regulada en el aquest apartat es troben incloses totes les atribucions necessàries per a l'autorització, disposició, obligació i proposta de pagament de les despeses a què es refereixen.  
  
  
Cinqué  
La formalització dels documents relatius a ingressos pressupostaris i de fons extrapressupostaris es delega en el/la director/a general de Recursos Humans i Econòmics.  
En els contractes que comporten el pagament de contraprestacions econòmiques a favor de la Generalitat o prevegen la repercussió al contractista de despeses o quantitats prèviament satisfetes per la Generalitat, la gestió i recaptació dels ingressos associats a aquests contractes correspondrà al/a la director/a general de Recursos Humans i Econòmics.  
Així mateix, es delega en els òrgans descrits en l'apartat 2 d'esta resolució la formalització dels documents relatius a ingressos pressupostaris i extrapressupostaris que siguen conseqüència d'expedients sancionadors en matèria sanitària, de reintegrament d'havers del personal adscrit als seus respectius centres, d'abonaments de facturació, d'anuncis de licitació i formalitzacions per pagaments tramitats a través de bestretes de caixa fixa.  
La formalització de propostes de pagament extrapressupostaris es delega en els mateixos òrgans i amb les limitacions previstes en l'apartat 2 d'esta resolució.  
  
Sisé  
A més del que preveu el Decret 24/1998, de 10 de març, del Govern Valencià, pel qual regula els fons de caixa fixa, així com les disposicions que el despleguen, les competències encomanades als secretaris generals o unitats equivalents s'entén que, en el cas de la Conselleria de Sanitat Universal i Salut Pública, corresponen als òrgans següents:  
  
1. Al/A la director/a general de Recursos Humans i Econòmics, respecte a les caixes fixes adscrites als òrgans descrits en el punt 1.1 de l'apartat 2 d'esta resolució.  
2. Als òrgans descrits en els epígrafs 1.2, 1.3, 1.4, 1.5, 1.6, 1.7, 1.8 i 2 de l'apartat 2 d'esta resolució, respecte a les caixes fixes adscrites als centres de gestió respectius.  
  
Seté  
A més del que preveu el Decret 24/1997, d'11 de febrer, del Govern Valencià, sobre indemnitzacions per raó del servei, així com les disposicions que el despleguen, les atribucions encomanades als sotssecretaris, secretaris generals i directors generals s'entenen referides, pel que fa a la Conselleria de Sanitat Universal i Salut Pública, als òrgans descrits en l'apartat 2 d'esta resolució, respecte al personal adscrit als centres respectius.  
  
Huité  
En les resolucions i actes que s'adopten segons el que preveu esta resolució, s'ha de fer constar expressament que es dicten fent ús de facultats delegades i es consideren amb caràcter general dictats per l'òrgan delegatori.  
  
Nové  
Les delegacions d'atribucions i funcions que aprova esta resolució s'entén que no impedeixen les facultats de l'òrgan delegatori per a avocar el coneixement i resolució de tots els assumptes que crega oportuns. També pot revocar la delegació en qualsevol moment, de conformitat amb el que estableixen els articles 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 63.5 de la Llei 5/1983, de 30 de desembre, del Consell.  
  
Deu  
En cas de vacant, absència o malaltia dels òrgans en què s'efectuen les delegacions, la suplència s'exerceix de la manera següent:  
  
  
1. Serveis centrals  
El/la sotssecretari/ària de la Conselleria de Sanitat Universal i Salut Pública respecte al/a la secretari/ària autonòmic/a de Salut Pública i del Sistema Sanitari Públic i directors/es generals de la conselleria, i el/la director/a general de Recursos Humans i Econòmics respecte als òrgans esmentats en este apartat en cas de vacant, absència o malaltia del/la subsecretari/ària.  
  
2. Departaments de salut (412.2, tots els subprogrames)  
Els/les subdirectors/es mèdics/mèdiques dels departaments de salut, directors/es assistencials, directors/es mèdics/mèdiques, directors/es d'Atenció Primària o els/les directors/es d'Infermeria, indistintament, respecte als/a les gerents dels departaments de salut, excepte en els casos regulats en l'apartat primer d'esta resolució, en què la suplència pot ser exercida, a més, pels/per les directors/es econòmics/ques.  
  
Els/les subdirectors/es econòmics/econòmiques o, si no n'hi ha, el/la cap del servei o responsable de contractació o de gestió econòmica del departament, respecte als/a les directors/es econòmics/econòmiques.  
  
3. Salut mental i atenció sanitària de mitjana i llarga estada (subprograma 412.28)  
El/la director/a econòmic/a o, si no n'hi ha, el/la director/a d'Infermeria, respecte al/a la director/a mèdic/a, excepte en els casos que regula l'apartat segon d'esta resolució, en què la suplència l'exerceix el/la director/a d'Infermeria.  
El/la cap del servei o responsable de contractació o de gestió econòmica de l'hospital, respecte al/a la director/a econòmic/a.  
  
4. Centre de Transfusió de la Comunitat Valenciana  
El/la director/a econòmic/a o, si no n'hi ha, el/la director/a d'Infermeria o el/la subdirector/a d'Infermeria, respecte al/a la director/a del Centre de Transfusió, excepte en els casos que regula l'apartat segon d'esta resolució, en què la suplència l'exerceix el/la director/a d'Infermeria o el/la subdirector/a d'Infermeria.  
  
El/la cap del servei o responsable de contractació o de gestió econòmica del Centre de Transfusió, respecte al/a la director/a econòmic/a.  
  
  
5. Comissionats de la Conselleria de Sanitat Universal i Salut Pública  
El/la director/a general d'assistència sanitària respecte al/a la comissionat/da.  
  
6. Serveis d'Emergències Sanitàries  
El/la director/a econòmic/a o el/la coordinador/a mèdic/a dels serveis per ordre d'antiguitat, indistintament, respecte al/a la director/a del Servei d'Emergències Sanitàries, excepte en els casos que regula l'apartat segon d'esta resolució, en què la suplència d'aquest últim l'exerceix el/la coordinador/a mèdic/a del servei per ordre d'antiguitat.  
El/la cap del servei o responsable de contractació o de gestió econòmica del Servei d'Emergències, respecte al/a la director/a econòmic/a.  
  
  
7. Direccions territorials  
El/la secretari/ària territorial respecte al/a la director/a territorial, quant a les competències delegades per mitjà d'esta resolució.  
  
El/la cap del servei o responsable de contractació o de gestió econòmica, respecte al/a la secretari/ària territorial.  
  
8. Centres integrats de Salut Pública (programa 412.10)  
8.1 El/la coordinador/a de Salut Pública o, si no n'hi ha, el/la coordinador/a veterinari/ària per ordre d'antiguitat, respecte al/a la director/a de Salut Pública.  
Els/les subdirectors/es econòmics/econòmiques o, si no n'hi ha, el/la cap de servei o responsable de contractació o de gestió econòmica del departament que corresponga territorialment, respecte al/a la director/a de Gestió Territorial de Salut Pública o director/a econòmic/a.  
  
8.2 Els òrgans que corresponga per les disposicions sobre delegació d'atribucions dictades pels òrgans competents del Consorci Hospital General Universitari de València, respecte al/a la director/a econòmic/a i financer/a del consorci.  
  
Onze  
Les referències efectuades a programes i subprogrames pressupostaris, així com a centres de gestió concrets en la present resolució s'entendran adaptades a l'estructura orgànica i funcional del pressupost de la Conselleria de Sanitat Universal i Salut Pública que s'aprove en la llei de pressupostos de la Generalitat per a cada exercici.  
  
Dotzé  
Les quantitats a què es fa referència en la present resolució s'entendran amb l'IVA exclòs.  
  
Tretzé  
Es faculta el/la director/a general de Recursos Humans i Econòmics perquè dicte les instruccions necessàries per a l'aplicació d'esta resolució.  
  
Catorzé  
Queda sense efecte l'Ordre de 23 de gener de 2014, del conseller de Sanitat, per la qual delega per a competències en matèria de contractació administrativa i de gestió econòmica determinats òrgans de la conselleria i qualsevol altra delegació que s'opose a esta resolució.  
  
  
Quinzé  
Aquesta resolució té efecte des de l'endemà de la publicació en el Diari Oficial de la Comunitat Valenciana.  
  
València, 6 d'octubre de 2015.- La consellera de Sanitat Universal i Salut Pública: Carmen Montón Giménez.